Kinnitatud

Mulgi vallavanema

10.01.2023 käskkirjaga nr 2

**MULGI VALLAVALITSUSE
SOTSIAALNÕUNIKU AMETJUHEND**

**1. ÜLDSÄTTED**

|  |  |
| --- | --- |
| **Ametinimetus:** | sotsiaalnõunik |
| **Ametisse nimetamine:** | vallavanema poolt |
| **Teenistuskoha liik:** | ametnik |
| **Kellele allub:** | vastava valdkonna abivallavanem |
| **Alluvad:** | lastekaitsespetsialist, sotsiaaltööspetsialistid |
| **Kes asendab:** | valdkonna abivallavanem |
| **Keda asendab:** | vallavanema käskkirjaga määratud isikut |

**Sotsiaalnõunik juhindub oma töös käesolevast ametijuhendist, kõigist Eesti Vabariigi**

**õigusaktidest, vallavolikogu määrustest ja otsustest, vallavalitsuse määrustest ja**

**korraldustest ning vallavalitsuse (kui ametiasutuse) töökorralduse juhendist.**

**2. AMETIKOHA EESMÄRK**

Sotsiaalnõuniku ametikoha eesmärk on sotsiaaltöö koordineerimine ja arendamine Mulgi vallas, sotsiaalvaldkonna õigusaktidega pandud ülesannete täitmise korraldamine, vallavanema ja abivallavanema ning vallavalitsuse nõustamine nimetatud valdkonnas.

**3. AMETIÜLESANDED**

Sotsiaalnõuniku ametiülesanded on:

3.1 koordineerib vallavalitsuse pädevuses olevate sotsiaalhoolekandealaste ülesannete täitmist ning tagab töö järjepidevuse korraldades sotsiaalvaldkonna tööd;

3.2 korraldab ja arendab sotsiaalhoolekandealaseid teenuseid Mulgi vallas, lähtudes sihtgrupi vajadustest ja huvidest ning kehtivatest õigusaktidest;

3.3 osaleb valla sotsiaalpoliitika väljatöötamisel;

3.4 korraldab sotsiaalhoolekandealaste õigusaktide eelnõude ettevalmistamise;

3.5 osaleb sotsiaalvaldkonna arengudokumentide koostamisel ja töötab välja valdkonnapoolse sisendi arengukavasse ja arengukava tegevuskavasse;

3.6 koostab ja esitab õigeaegselt sotsiaalvaldkonna eelarveprojekti ja vastutab sotsiaalvaldkonna eelarvevahendite sihipärase kasutamise eest;

3.7 korraldab sotsiaalhoolekande valdkonna vallavalitsuse hallatavate asutuste tööd ja nõustab nende juhte, korraldab nõupidamisi;

3.8 analüüsib sotsiaalvaldkonnas pakutavaid teenuseid ning teeb ettepanekuid teenuste

ümberkorraldamiseks/korralduse muutmiseks/parendamiseks;

3.9 allkirjastab sotsiaalhoolekande valdkonnaga seotud dokumente (sh algatus- ja vastuskirju

jm) oma pädevuse piires;

3.10 osaleb vajadusel vallavolikogu, vallavalitsuse istungitel ja vallavolikogu, vallavalitsuse komisjonide koosolekutel;

3.11esindab vajadusel kohtus sotsiaal- ja lastekaitse sihtgruppi kuuluvate klientide huve;

3.12 teostab järelevalvet sotsiaalteenuste osutamise kvaliteedi üle;

3.13 tunneb ja kasutab erinevaid sotsiaaltööks vajalikke programme (STAR);

3.14 tagab sotsiaalvaldkonnas moodustatud vallavalitsuse komisjonide töö korraldamise;

3.15 lastekaitsevaldkonna juhtimine ning arendamine;

3.16 raskemate lastekaitse juhtumite menetlemine ja lastekaitsespetsialisti juhendamine;

3.17 teeb oma tegevusvaldkonnas koostööd teiste ametkondadega, ettevõtetega ja kolmanda

sektori organisatsioonidega;

3.18 määrab valdkonnasisese tööjaotuse, koostab teenistujate ametijuhendid ja esitab

õigeaegselt puhkuste ajakava;

3.19 teeb vahetule juhile ettepanekuid valdkonna koosseisu, töökorralduse, teenistujate

teenistusse võtmise, töötasustamise ja distsiplinaarkaristuse määramise kohta;

3.20 valmistab ette sotsiaalhoolekandealaste lepingute sisulise poole;

3.21 koostab esildise sotsiaalvaldkonna ametnike ja töötajatega seonduvalt;

3.22 korraldab vallavalitsuse struktuuris olevate sotsiaalvaldkonna töötajate asendamist

puhkuse ja haiguse perioodil ja valmistab ette vastavasisulised käsunduslepingud;

3.23 korraldab sotsiaalvaldkonna teenistujate hindamis- ja arenguvestlusi;

3.24 korraldab ametiasutuse sotsiaalvaldkonna teenistujatele ühiskoolitusi töö tõhustamise ja meeskonnatöö arendamise eesmärgil;

3.25 annab sotsiaalvaldkonna teenistujatele tööalaseid korraldusi ja juhiseid;

3.26 jälgib, et valla veebilehel sotsiaalvaldkonda puudutav info on õige ja ajakohane;

3.27 kujundab sotsiaaltöö mainet ja vajadusel teavitab elanikkonda sotsiaalvaldkonna küsimustes;

3.28 suhtleb vajadusel meediaga oma pädevuse ja teenistusülesannete piires;

3.29 vastutab valdkonna statistiliste aruannete esitamise eest;

3.30 valla õigusaktidega pandud või vallavanema või abivallavanema poolt antud muude seaduslike ühekordsete teenistusalaste ülesannete täitmine.

**4. ÕIGUSED**

Sotsiaalnõunikul on õigus:

4.1 saada vallavalitsuse ja vallavolikogu liikmetelt ning valla teenistuses olevatelt teistelt

isikutelt ja vallavalitsuse hallatavatelt asutustelt informatsiooni ja dokumente, mis on vajalikud

temale pandud teenistuskohustuste täitmiseks;

4.2 saada oma teenistuskohustuste täitmiseks vajalikku täienduskoolitust;

4.3 saada teenistusülesannete täitmiseks vajalikke töövahendeid, arvuti- ja kontoritehnikat

ning tehnilist abi nende kasutamisel;

4.4 teha ettepanekuid oma pädevusse kuuluvas valdkonnas töö paremaks korraldamiseks ja

probleemide lahendamiseks, anda arvamusi ja kooskõlastusi, kokku kutsuda nõupidamisi ning

teha ettepanekuid töörühmade moodustamiseks ja asjatundjate kaasamiseks oma pädevusse kuuluvate küsimuste lahendamisel;

4.5 sõlmida rahalisi ja mitterahalisi lepinguid oma pädevuse piires;

4.6 realiseerida õigusaktidest tulenevaid muid õigusi.

**5. VASTUTUS**

Sotsiaalnõunik vastutab:

5.1 oma teenistuskohustuste korrektse, õigeaegse ja õiguspärase täitmise eest, tema poolt vormistatud dokumentide õigsuse ja esitatud andmete tegelikkusele vastavuse eest;

5.2 talle teenistuskohustuste täitmisel teatavaks saanud informatsiooni kasutamise õiguspärasuse eest (vaid teenistuskohustuste täitmiseks; mitte edastamine isikutele, kellele informatsiooni andmine pole õigusaktidega ette nähtud);

5.3 tema valduses oleva dokumentatsiooni ning vallavara sihipärase ja õiguspärase kasutamise ning säilimise eest;

5.4 vallavanema ja/või abivallavanema antud seaduslike ülesannete nõuetekohase, õigeaegse

ning tulemusliku täitmise eest.

**6. NÕUDED HARIDUSELE**

Sotsiaalnõuniku ametikohal on nõutav:

6.1 erialane kõrgharidus;

6.2 eri- ja ametialane enesetäiendamine, sealhulgas teadmiste omandamine käesolevas

ametijuhendis ettenähtud teadmistele ja oskustele esitatavate nõuete osas.

**7. NÕUDED TEADMISTELE JA OSKUSTELE**

Ametialaselt vajalikud teadmised ja oskused:

7.1 avaliku halduse organisatsiooni ja avalikku teenistust reguleerivate õigusaktide tundmine;

7.2 kohaliku omavalitsuse korraldust reguleerivate õigusaktide ning Mulgi valla põhimääruse tundmine;

7.3 riiklike ja Mulgi valla kehtivate õigusaktide tundmine oma teenistuskohustuste piires;

7.4 üldised teadmised Euroopa Liidu institutsioonidest, organisatsiooni struktuurist ning Euroopa Liidu õigusest;

7.5 väga hea suhtlemisoskus, sealhulgas oskus ja tahe koostööks teiste teenistujatega;

7.6 eesti keele oskus kõrgtasemel ja ühe võõrkeele oskus suhtlemistasemel ametialase sõnavara valdamisega;

7.7 ametikohal vajalike arvutiprogrammide ja andmekogude kasutamise oskus;

7.8 oskus pidada läbirääkimisi, läbi viia nõupidamisi, koostada dokumente (haldusdokumendid, lepingud jne.) oma teenistuskohustuste piires;

7.9 töövõime, sh võime stabiilselt ja kvaliteetselt töötada ka pingeolukorras ning efektiivselt

kasutada aega;

7.10 kohusetunne, algatus-, otsustus- ja vastutusvõime;

7.11. B-kategooria juhiloa olemasolu.

**8. AMETIJUHENDI MUUTMINE**

Ametijuhendit muudab vallavanem vastavalt vajadusele vallavalitsuse sisemise töö ümberkorraldamiseks.

Kinnitan, et olen tutvunud käesoleva ametijuhendiga ning kohustun järgima selles ettenähtud

nõudeid.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sotsiaalnõunik (allkiri, kuupäev)